iraklixyz/georgian-wikipedia-cleaned huggingface dataset:
იუჯინ ფამა

იუჯინ ფამა (; დ. 14 თებერვალი 1939, ბოსტონი, მასაჩუსეტსი) — ამერიკელი ეკონომისტი. ეფექტიანი ბაზრის ჰიპოთეზის ავტორი, რომელიც გულისხმობს, რომ ყველა არსებული ინფორმაცია სწარაფად და მთლიანად გამოიხატება ფასიანი ქაღალდების ღირებულებაში. 2013 წელს მიენიჭა ნობელის პრემია ეკონომიკის დარგში.

დაიბადა ბოსტონის საკმაოდ ღარიბულ კვარტალში. დაამთავრა კათოლიკური სკოლა, შემდეგ კი ტაფტსის უნივერსიტეტი. თავდაპირველად მთავარ სპეციალობად ფრანგული ენა აირჩია, თუმცა, შემდეგ დაოჯახებულმა შეიცვალა აზრი და არჩევანი ეკონომიკაზე შეაჩერა. მუშაობდა მეცნიერ-თანამშრომლად ეკონომიკის პროფესორ ჰარი ერნესტთან, რომელმაც საფონდო ბაზარზე არსებული ფასების დინამიკა შეისწავლა.

1989 წლიდან არის აშშ-ის მეცნიერებათა ეროვნული აკადემიის აკადემიკოსი.
ჩინეთის კულტურული რევოლუცია

ჩინეთის კულტურული რევოლუცია — 1966-1977 წლებში, ჩინეთში მიმდინარე იდეოლოგიურ-პოლიტიკური კამპანიის სერია. კამპანიას პირადად ხელმძღვანელობდა მაო ძედუნი, რომელმაც გამოგონილი „კაპიტალიზმის რესტავრაციის“ ფარგლებში მოახდინა პოლიტიკური ოპოზიციის მთლიანი დისკრედიტაცია და განადგურება.

კულტურულმა რევოლუციამ გამოიწვია ინტელიგენციის ფართომასშტაბიანი რეპრესიები, კოლოსალური ზიანი მიაყენა კულტურასა და განათლებას. ფეოდალური გადმონაშთების განადგურების მოწოდების შედეგად განადგურდა კულტურის ძეგლები, შეიცვალა შიდაპოლიტიკური კურსი.
ჟიულ რიმეს თასი

ჟიულ რიმეს თასი — ფიფას მსოფლიო ჩემპიონატის გამარჯვებული ნაკრების ჯილდო 1930-1970 წლებში. სახელი ეწოდა ფიფას ყოფილი პრეზიდენტის, ჟიულ რიმეს პატივსაცემად. თასი 1983 წელს დაიკარგა და მისი ადგილსამყოფელი დღემდე უცნობია.

თასი
თასზე გამოსახული იყო ნიკე, გამარჯვების ქალღმერთი ბერძნულ მითოლოგიაში. მისი სიმაღლე 35 სანტიმეტრი, ხოლო წონა-3.8 კილოგრამი იყო.

ისტორია
თავდაპირველად თასი 1966 წლის 20 მარტს, 1966 წლის მსოფლიო ჩემპიონატამდე 4 თვით ადრე მოიპარეს. იგი სულ მალე, შვიდ დღეში, გაზეთში გახვეული იპოვა ძაღლმა, სახელად პიკლზმა სამხრეთ ლონდონში. 1970 წლის მსოფლიო ჩემპიონატზე ბრაზილიის გამარჯვების შემდეგ თასი შეინახეს ბრაზილიის საფეხბურთო კონფედერაციის კაბინეტში და მოათავსეს ტყვიაგაუმტარი მინის მიღმა.

1983 წლის 20 დეკემბერს თასი ხელმეორედ, სწორედ ამ კაბინეტიდან მოიპარეს. ამის შემდეგ ვერც თასი და ვერც ქურდები ვერ აღმოაჩინეს. გავრცელებული აზრის მიხედვით, იგი გადაადნეს. ბრაზილიის საფეხბურთო კონფედერაციის შეკვეთით შეიქმნა თასის ასლი.

1970 წლის შემდეგ ჟიულ რიმეს თასი, როგორც გამარჯვებული ნაკრების ჯილდო, აღარ გამოუყენებიათ. იგი ფიფას მსოფლიო თასმა შეცვალა.
ლუნა-5

„ლუნა-5“ — საბჭოთა კოსმოსური პროგამა „ლუნას“ ავტომატური საპლანეტათშორისო სადგური (ასს). კოსმოსში გაშვებულ იქნა 1965 წლის 9 მაისს, მთვარისა და გარე კოსმოსის შესასწავლად. პროექტის მიზანი იყო, მოეხდინა მთვარის ზედაპირზე რბილი დაშვება.

ისტორია
1965 წლის 9 მაისს 07:49:37 დროით ბაიკონურის კოსმოდრომიდან, რაკეტა-მატარებელი „მოლნია“-ით («») მთვარის მიმართულებით გაშვებულ იქნა ავტომატური საპლანეტათშორისო სადგური ლუნა-5. 12 მაისს „ლუნა-5-მა“ მიაღწია მთვარეს. დაგეგმილი იყო, რომ იგი განახორციელებდა მასზე მსუბუქ დაჯდომას, რითაც იგი გახდებოდა პირველი კოსმოსური სადგური, რომელმაც ეს შეძლო. ხომალდის დაშვება წარუმატებელი აღმოჩნდა. მისმა სამუხრუჭე ძრავებმა ვერ უზრუნველყვეს ხომალდის უსაფრთხო დაშვება, რის შედეგადაც იგი 19:10 დროით ჩამოვარდა მთვარის ზედაპირზე. დაცემის ზუსტი ლოკაცია დღემდე უცნობია. თავდაპირველად გავრცელდა ინფორმაცია აპარატის დაახლოებით ღრუბლების ზღვის ტერიტორიაზე ჩამოვარდნის თაობაზე (კოორდინატები ), ბოლო ცნობებით ის კოპერნიკის კრატერის ახლოს დაეცა (კოორდინატები ).
ფილიპ დორმერ სტენჰოპ ჩესტერფილდი

ლორდი ჩესტერფილდი (დ. 22 სექტემბერი, 1694, ლონდონი — გ. 24 მარტი, 1773) — ინგლისელი დიპლომატი, ორატორი, პოლიტიკოსი, ფილოსოფოსი და მწერალი. ცნობილი ინგლისურ ლიტერატურაში თავისი ეპისტოლარული მემკვიდრეობით წერილები ვაჟიშვილს.

„წერილები ვაჟიშვილს“
„წერილები ვაჟიშვილს“ ეხება სწავლა-აღზრდის, ზნეობის, ეთიკის საკითხებს. ჩესტერფილდი იყო ინგლისური არისტოკრატიის უმაღლესი ფენის წარმომადგენელი. მას დედა ადრეულ ასაკში გარდაეცვალა, მამა კი მის აღზრდაში საერთოდ არ მონაწილეობდა, რამაც, სავარაუდოდ, განაპირობა ჩესტერფილდის თბილი დამოკიდებულება ვაჟისადმი. წერილების სერია ჩესტერფილდმა სწორედ თავის ერთადერთ ვაჟს უძღვნა. იგი შვილს უსახავდა სამ მთავარ ამოცანას:

მოეხადა ვალი ღვთისა და კაცის წინაშე;
შეეძინა დიდი ცოდნა მეცნიერების სხვადასხვა დარგიდან (განსაკუთრებულად ისტორიას, მწერლობას, კლასიკურ ენებს გამოყოფს);
ყოფილიყო კარგად აღზრდილი, რის გარეშეც, განსწავლულობის მიუხედავად, აუტანელი იქნებოდა საზოგადოებისათვის.
გრანულოციტები

გრანულოციტები (; : მარცვალი და : უჯრედი) — ლეიკოციტები, რომლებიც წარმოიქმნებიან ძვლის წითელ ტვინში და თავის ციტოპლაზმაში შეიცავენ სპეციფიკურ მარცვლოვანებს — გრანულებს. გრანულების შეფერილობის მიხედვით არჩევენ ბაზოფილურ, ნეიტროფილურ და ეოზინოფილურ ლეიკოციტებს.

გრანულოციტები იცავენ ორგანიზმს ბაქტერიებისა და ტოქსინებისაგან, მონაწილეობენ იმუნურ რეაქციებში.მათ აქვთ ფაგოციტოზის უნარი. შეუძლიათ ამებისებურად გადავიდნენ შემაერთებელ ქსოვილში და ანთებით პროცესში მიიღონ მონაწილეობა.

მარცვლოვანი ლეიკოციტების, ანუ გრანულოციტებისაგან განსხვავებით, უმარცვლო ლეიკოციტებს, ანუ აგრანულოციტებს მარცვლოვანება არ აქვს.
რუვენზორი

რუვენზორი — მთის მასივი აღმოსავლეთ და ცენტრალურ აფრიკაში, უგანდისა და კონგოს დემოკრატიულ რესპუბლიკას შორის. სიმაღლე — 5109 მ (მთა სტენლი). სიგრძე 120 კმ. აგებულია კამბრიულისწინა კრისტალური ქანებით. თხემურ ნაწილში არის დაახლოებით 35 მცირე მყინვარი, რომელთა საერთო ფართობია 5 კმ². 1906 წელს მყინვარების რაოდენობა 43-ს აღწევდა, ხოლო ფართობი 7,5 კმ²-ს. 2005 წელს მუდმივი გამყინვარების ფართობი დაახლოებით 1,5 კმ² იყო და შეინიშნებოდა მხოლოდ 3 მთაზე. მყინვარები დაახლოებით 4200 მ სიმაღლემდე ეშვება. მეცნიერების ვარაუდით, 2020 წლისთვის მყინვარები სავსებით გაქრება. ფერდობებზე ნოტიო ტროპიკული ტყეებია. კალთები 2600 მ სიმაღლემდე შემოსილია მთის ნოტიო მარადმწვანე ტყით, რომელიც ნაწილობრივ შეცვლილია მეორეული სავანით. ტყის ზედა საზღვრის გასწვრივ არის ბამბუკის რაყები, 2600-იდან 3800 მ სიმაღლემდე — სუბალპური მცენარეულობა, 3800 მ-ის ზევით — ალპური სარტყელი, 4600-4800 მ-ის ზევით — მუდმივი თოვლი და მყინვარები. მასივის გარკვეული ნაწილი უკავია რუვენზორის ეროვნულ პარკსა და ვირუნგის ეროვნულ პარკს.

რუვენზორი აღმოაჩინა ჰენრი სტენლიმ 1876 წელს, რომელმაც ჩაიწერა ქედის რიგი სახელწოდება, რომელიც ცნობილი იყო ადგილობრივ მოსახლეობაში: ავირიკა, ავრუკა, ბუგომბოვა, უფრო ხშირად რუვენზურურუ, რუვანჯურა, რუნსორო, რომელთაგან თანამედროვე რუვენზორი ნიშნავს „წვიმის შემოქმედს“, „ღრუბლების მბრძანებელს“.
ტოქსინები

ტოქსინები — ცოცხალი უჯრედების ან ორგანიზმების ბაქტერიული, ცხოველური და მცენარეული წარმოშობის ნივთიერებები, რომლებიც იწვევენ ორგანიზმის ნორმალური ფუნქციების დარღვევას. ტოქსინებს, სხვა შხამებისაგან განსხვავებით, ახასიათებთ იმუნური აქტივობა. ტერმინი პირველად გამოყენებული იქნა ორგანული ქიმიკოსის ლუდვიგ ბრიგერის მიერ.
მონოციტები

მონოციტები — უმარცვლო ლეიკოციტების (აგრანულოციტების) ყველაზე მსხვილი ფორმა. შეად­გენენ ყველა ლეიკოციტის საერთო რიცხვის 6-8%-ს. ბირთვი ლობიოსებრი, ნალისებრი ან წილაკოვანი ფორმისაა. ციტოპლაზმა სუსტად ბაზოფილურია, ნაცრისფერი გადაკრავს ანდა კვამლისფერია, ბირთვი სხვადასხვა ფორმისაა. ქსოვილებში გადასვლისას დიფერენცირდება მაკროფაგებად.

ტერმინი მომდინარეობს ბერძნული სიტყვებისგან — (ერთი) და (უჯრედი), ის პირველად გამოიყენეს არტურ პაპენჰეიმმა და ადოლფო ფერატამ 1910 წელს, კვლევაში ნორმალური და პათოლოგიური სისხლის ლიმფოიდური ღეროვანი უჯრედების შესახებ.
ანა დანიელი

ანა დანიელი (; დ. 12 დეკემბერი, 1574 — გ. 2 მარტი, 1619) — შოტლანდიის, ინგლისისა და ირლანდიის დედოფალი-კონსორტი, ჯეიმზ -ის ცოლი.

ანა იყო დანიისა და ნორვეგიის მეფის, ოლდენბურგების დინასტიის წარმომადგენლის, ფრედერიკ -ის შვილი. 1589 წელს ხელშეკრულების თანახმად გააყოლეს ჯეიმზ -ს, ქორწილი შედგა კოპენჰაგენში. 1590 წლის 17მაისს ჰოლირუდის სააბატოში შოტლანდიის დედოფლად აკურთხეს.

გარდაიცვალა 1619 წლის 2 მარტს, დაკრძალულია უესტმინსტერის სააბატოში.
ჰოლირუდის სააბატო

ჰოლირუდის სააბატო — ავგუსტინელთა ორდენის სააბატო ედინბურგში.

სააბატო შოტლანდიის მეფე დავიდ -მა 1128 წელს დააარსა. სახელწოდება მომდინარეობს შოტლანდიური სიტყვიდან (წმინდა ჯვარი). 1686 წელს ჯეიმზ -მ აქ იეზუიტების კოლეჯი ჩამოაყალიბა.

სააბატოს დასავლეთით მდებარეობს ჰოლირუდის სასახლე, დიდი ბრიტანეთის მონარქის ოფიციალური რეზიდენცია შოტლანდიაში, რომელიც ედინბურგის მთავარი ტურისტული ღირსშესანიშნაობააა.
ჰოლირუდის სასახლე

ჰოლირუდის სასახლე — დიდი ბრიტანეთის მონარქის ოფიციალური რეზიდენცია შოტლანდიაში. მდებარეობს დედაქალაქ ედინბურგში. სახელწოდება მომდინარეობს შოტლანდიური სიტყვიდან (წმინდა ჯვარი).

თავდაპირველად სასახლის შენობის ადგილას 1128 წელს დაარსებული ავგუსტინელთა ორდენის ჰოლირუდის სააბატო მდებარეობდა. საუკუნიდან სააბატოში ხშირად იმართებოდა სამეფო გვარის ქორწილები. საუკუნეში სახურავი ჩამოინგრა. დღევანდელი შენობა რეკონსტრუირებულია.
კონჩიტა ვურსტი

თომას „ტომ“ ნოივირთი (, უფრო მეტად ცნობილი, როგორც დრაგ-კუინი კონჩიტა ვურსტი დ. 6 ნოემბერი, 1988) — ავსტრიელი მომღერალი. ვურსტი წარადგენდა ავსტრიას 2014 წლის ევროვიზიის სიმღერის კონკურსზე, კოპენჰაგენში და გაიმარჯვა სიმღერით „ “. ვურსტის როლში მომღერალი ქალის ხმით საუბრობს და მღერის.

ბიოგრაფია
კონჩიტა ვურსტი (თომას ნოივირტი) ავსტრიელი მომღერალი და დრაგ ქუინია, რომელიც ცნობილია თავისი სასცენო პერსონით. ნოივირტი საერთაშორისო ყურადღების ცენტრში მოექცა 2014 წლის ევროვიზიის სიმღერის კონკურსში გამარჯვების შემდეგ, სიმღერით " ".
გმუნდენში დაბადებული, ნოივირტი საცხოვრებლად გადავიდა გრაცში, რათა მოდის სპეციალობით ესწავლა. 2011 წლიდან ნოივირტი საზოგადოებაში უკვე კონჩიტა ვურსტის იმიჯით ჩნდება.

ორი წლის შემდეგ, კონჩიტა ვურსტი აირჩიეს ავსტრიის წარმომადგენლად 2014 წლის ევროვიზიის სიმღერის კონკურსზე. კონჩიტას შესრულებამ ყველაზე მეტი, 290 ქულა მიიღო და კონკურსის გამარჯვებული გახდა. მომღერალმა საერთაშორისო ყურადღება მიიპყრო და სხვადასხვა აღლუმებზე, ევროპარლამენტსა და გაეროს ოფისში ვენაში მიიწვიეს.

კარიერა
2006 წელს კონჩიტამ მიიღო მონაწილეობა ავსტრიული სატელევიზიო შოუს -ს მესამე სეზონში და ნადინ ბეილერის შემდეგ მეორე ადგილი დაიკავა. ერთი წლის შემდეგ, მან დააარსა ბოიბენდი !, მაგრამ ჯგუფი იმავე წელს დაიშალა.

კონჩიტა პირველად ფართო აუდიტორიის წინაშე -ის შოუში -ში 2011 წელს გამოჩნდა, სადაც მან მე-6 ადგილი დაიკავა. 2012 წელს მან იასპარეზა ავსტრიის ეროვნულ ფინალში 2012 წლის ევროვიზიის სიმღერის კონკურსისთვის და მეორე ადგილი დაიკავა. კონჩიტა შემდეგ გამოჩნდა -ის შოუში , მუშაობდა თევზის გადამამუშავებელ ქარხანაში და -ში, რომელშიც კანდიდატთა ჯგუფს უნდა გადარჩენილიყო ნამიბიის უდაბნოებში ადგილობრივ ტომებთან ერთად.

ევროვიზია 2014
2013 წლის 10 სექტემბერს, ავსტრიის ეროვნულმა მაუწყებელმა -მა გამოაცხადა, რომ მან აირჩია კონჩიტა ავსტრიის წარმომადგენლად ევროვიზიის 2014-ზე, რომელიც კოპენჰაგენში, მაისში გაიმართებოდა. ამავე წლის მაისში ცნობილი გახდა მისი სიმღერაც " ", რომელმაც მალე დაიპყრო მოწინავე ადგილები ლიდერბორდებში. მიუხედავად იმისა, რომ ევროვიზიის სიმღერის კონკურსზე აქამდეც მონაწილეობდნენ ლგბტქ+ თემის წარმომადგენლები, როგორიცაა დანა ინტერნეიშენალი, მაგრამ კონჩიტა იყო განსაკუთრებული.

გამარჯვება
ევროვიზია 2014-ის მეორე ნახევარფინალში, 8 მაისს კონჩიტა, 10 მაისს დაგეგმილ ფინალში გავიდა. 2014 წლის 10 მაისს კოპენჰაგენში გამართულ ფინალში მან 290 ქულით გაიმარჯვა. სწორედ 2014 წელს ავსტრიამ 1966 წლის ევროვიზიის სიმღერის კონკურსის შემდეგ, პირველად მოიპოვა გამარჯვება.

2014 წლის ევროვიზიის სიმღერის კონკურსის შემდეგ, ის არაერთხელ გამოჩენილა კონკურსის სცენაზე. 2015 წელს მან კონკურსის წამყვანებთან ერთად გახსნით ცერემონიაზე იმღერა. ის ასევე წარსდგა 2019 წლის სიმღერის კონკურსზე, ვერკა სერდუჩკასთან, ელენი ფურეირასთან მონს ზერმერლოუსთან ერთად.

პირადი ცხოვრება
2018 წელს კონჩიტამ საჯაროდ განაცხადა, რომ ის აივ-დადებითია მან ინსტაგრამის პოსტის საშუალებით საჯაროდ დაწერა აივ-სტატუსის შესახებ. ის იძულებული იყო საჯაროდ ეთქვა ამ ფაქტის შესახებ, რადგან მას ყოფილი შეყვარებული ემუქრებოდა, რომელიც კონჩიტას აივ სტატუს გასაჯაროვებით ემუქრებოდა.
წერილები ვაჟიშვილს

„წერილები ვაჟიშვილს“ — ლორდ ჩესტერფილდის მიერ შექმნილი ეპისტოლარული წერილების სერია, რომელიც მიეძღვნა ჩესტერფილდის ვაჟიშვილს.

შინაარსი
"წერილები ვაჟიშვილს" ეხება სწავლის, აღზრდის, ზნეობისა და ეთიკის საკითხებს. წერილები განკუთვნილი იყო მხოლოდ ჩესტერფილდის ვაჟისთვის. ის არ შექმნილა ფართო საზოგადოებისათვის და გასაგებია, რომ მათში ხშირია ისეთი სახის რჩევა-დარიგებანი, რომლებიც ბევრისთვის მიუღებელია, მაგრამ წერილებს დიდი წარმატება ხვდა წილად.

გამოქვეყნება და შეფასება
წერილები 1774 წელს გამოქვეყნდა და გამოქვეყნებისთანავე დიდი წარმატება ხვდა წილად. საუკუნის ბოლომდე იგი 26-ჯერ გამოიცა. ვოლტერი წერდა: "ეს სასარგებლო წიგნია და მართლაც ყველას სჯობს, რაც კი ოდესმე დაწერილა აღმზრდელობით თემაზე". ჩესტერფილდის თანამედროვე კრიტიკოსი, დოქტორი ჯონსი, წერილებს ამ სიტყვებით აფასებდა:"ეს წერილები შეიძლება ხელში მივცეთ ყველა ყმაწვილს".
ეპისტოლენი წმინდისა მოციქულისა პავლესნი

ეპისტოლენი წმინდისა მოციქულისა პავლესნი — ახალი აღთქმის 14 ეპისტოლე, რომელსაც მიაკუთვნებენ წმ. მოციქულ პავლეს. პავლე მოციქულმა უფლის მოძღვრების სიღრმეები უფრო ნათელი გახადა, აღნიშნული ეპისტოლეებით. ეპისტოლეთაგან, თითოეულს კონკრეტული მისამართი აქვს. ისინი მიმართულია რომაელთა, კორინთელთა, გალატელთა, ეფესელთა, ფილიპელთა, თესალონიკელთა და სხვათა მიმართ. თითოეული მათგანი განსხვავებულია აგებულებისა და შინაარსის თვალსაზრისით და მიმართულია ქრისტოლოგიის სხვადასხვა საკითხებში ახლადმოქცეულთა გასარკვევად. მათ შორის ყველაზე დიდია ეპისტოლეები რომაელთა მიმართ და პირველი კორინთელთა მიმართ, რომლებიც შედგება 16–16 თავისაგან, ხოლო ყველაზე პატარაა ეპისტოლე ფილიმონის მიმართ. ის მხოლოდ ერთ თავს მოიცავს.

პავლე მოციქულის მოღვაწეობა იუდეის სინაგოგებიდან დაიწყო. ის იყო ქრისტიანობის მდევნელი სავლე. უფლის მოწოდებით სასწაულის შემდეგ პავლე მოციქულმა იწამა ქრისტე და ქრისტიანობის ძალზედ აქტიური მქადაგებელი გახდა. ამ მიზნით მან სამჯერ იმოგზაურა სხვადასხვა ადგილებში — მოიარა ხმელთაშუა ზღვის სანაპიროს ქვეყნები არაბეთიდან ესპანეთამდე, იერუსალიმი, სელევკია და კ. კვიპროსი, სირია, კილიკია და ლიკაონია, გადავიდა ევროპაშიც - მაკედონიაში, იყო საბერძნეთშიც, კერძოდ, ათენში, კორინთოში, ეფესოსა და კესარიაში. მისი მოქმედებისა და სამისიონერო მოღვაწეობის არეალი ძირითადად იყვნენ ბერძენი წარმართები, რომლებსაც პავლეს განკარგულებით არ მოეთხოვებოდათ წინადაცვეთა, რამაც ქრისტიან იუდეველთა გულისწყრომა გამოიწვია. იერუსალიმის დაახლ. 52 წლის მოციქულთა კრებამ კამათის შემდეგ გაამართლა პავლეს მოქმედება და დადგენილებით დააკანონა იგი: მოქცეულ წარმართებს არ დაეკისრათ ებრაელთა ჩვეულებითი სჯულის შესრულება. ამიტომ მიიღო პავლემ „წარმართთა მოციქულის სახელი“ და ქრისტიანობაზე მოქცევის საშუალება მისცა მთელი მსოფლიოს ხალხებს, მაშინ, როდესაც ქრისტიანობის გავრცელება თავიდან მხოლოდ ძველი აღთქმის ებრაულ მოსახლეობაში იყო გათვალისწინებული. მან დააარსა ახალი ეკლესიები და განამტკიცა ძველნი. წმიდა მოციქულის სწორედ ამ მოგზაურობების დროს დაიწერა 14 ეპისტოლე, რომლებიც შესულია ახალი აღთქმის წიგნებში და რიგით მეოთხე წიგნს წარმოადგენს წმინდა ოთხთავის, მოციქულთა საქმენის, კათოლიკე ეპისტოლენის შემდეგ. ის უშუალოდ წინ უსწრებს მხოლოდ იოანეს გამოცხადებას ანუ „აპოკალიფსისს“, რომელიც ახალი აღთქმის ბოლო, მეხუთე წიგნს წარმოადგენს.

ეპისტოლეთა სტრუქტურა
რომაელთა მიმართ ეპისტოლე (შედგება 16 თავისაგან)
პირველი კორინთელთა მიმართ ეპისტოლე (შედგება 16 თავისაგან)
მეორე კორინთელთა მიმართ ეპისტოლე (შედგება 13 თავისაგან)
გალატელთა მიმართ ეპისტოლე (შედგება 6 თავისაგან)
ეფესელთა მიმართ ეპისტოლე (შედგება 6 თავისაგან)
ფილიპელთა მიმართ ეპისტოლე (შედგება 4 თავისაგან)
კოლასელთა მიმართ ეპისტოლე (შედგება 4 თავისაგან)
პირველი თესალონიკელთა მიმართ ეპისტოლე (შედგება 5 თავისაგან)
მეორე თესალონიკელთა მიმართ ეპისტოლე (შედგება 3 თავისაგან)
პირველი ტიმოთეს მიმართ ეპისტოლე (შედგება 6 თავისაგან)
მეორე ტიმოთეს მიმართ ეპისტოლე (შედგება 4 თავისაგან)
ტიტეს მიმართ ეპისტოლე (შედგება 3 თავისაგან)
ფილიმონის მიმართ ეპისტოლე (შედგება 1 თავისაგან)
ებრაელთა მიმართ ეპისტოლე (შედგება 13 თავისაგან)
მენტორი (მრავალმნიშვნელოვანი)

მენტორი (მომდინარეობს ბერძნულიდან „“) — ხელმძღვანელი, აღმზრდელი, დამრიგებელი.

ბერძნული მითოლოგიის თანახმად, მენტორი ერქვა ოდისევსის შვილის, ტელემაქეს აღმზრდელს.
დღეს მენტორი არის სპეციალურად მომზადებული მასწავლებელი, რომელსაც შეუძლია დაეხმაროს:
მასწავლებლის მომზადებაში ჩართულ უმაღლეს საგანმანათლებლო დაწესებულებებს სასკოლო პრაქტიკის კურსების წარმართვაში;
გამოსაცდელ პერიოდში მომუშავე ინსტრუქტორებს პრაქტიკული პედაგოგიური ჩვევების ჩამოყალიბებასა და მასწავლებელთა პროფესიული განვითარების ცენტრში წარსადგენი რეკომენდაციების მოპოვებაში;
სხვა მასწავლებლებს პროფესიულ განვითარებაში.
ნერვული ქსოვილი

ნერვული ქსოვილი — ქსოვილი, რომელიც ქმნის ნერვულ სისტემას. შედგება იმპულსების გამტარი სპეციალიზებული რთულად დიფერენცირებული უჯრედებისაგან — ნეირონებისგან. მათი ფორმა მთლიანადაა დამოკიდებული შესრულებულ ფუნქციაზე. ყოველ ნეირონს გააჩნია სხეული, რაც წარმოდგენილია, როგორც გაფართოებული ნაწილი, სადაც ლოკალიზებულია ბირთვი და ორი ან მეტი გამონაზარდი, მორჩი (აქსონი და დენდრიტები). აქსონები ატარებენ იმპულსს ნეირონის სხეულიდან პერიფერიისაკენ, ხოლო დენდრიტები — უჯრედის სხეულისაკენ.

ნეირონებთან ერთად ნერვულ ქსოვილს შეადგენენ ნეიროგლიის უჯრედები, რომლებიც უმთავრესად საყრდენ, ტროფიკულ და სხვა ფუნქციას ასრულებენ.

ნერვული ქსოვილის ყველა უჯრედი ვითარდება ერთი და იმავე ექტოდერმული უჯრედების დიფერენცირების შედეგად ნეირონების წარმომქმნელ (ნეირობლასტები) და გლიის წარმომქმნელ (გლიობლასტები ანუ სპონგიობლასტები) უჯრედებად. ნერვული ბოჭკოები და ნერვული დაბოლოებები ნერვული ქსოვილის შემადგენელი კომპონენტებია.
ოპერაცია ჩასტისი

ოპერაცია „ჩასტისი“ — 1943 წლის 17 მაისს გერმანიის კაშხლებზე თავდასხმის კოდური სახელწოდება. სამეფო სამხედრო-საჰაერო ძალების ესკადრილიამ მხტუნავი ბომბები გამოიყენა. თავდასხმის შედეგად მდინარე ედერზე მდებარე მიონეს კაშხალი ნაწილობრივ დაინგრა, რამაც გამოიწვია რურის ხეობის სოფლების დატბორვა. ზორპეს კაშხალმა შედარებით მცირე დაზიანება მიიღო.
პოპრადი

პოპრადი (, , ) — ქალაქი აღმოსავლეთ სლოვაკეთში. მდებარეობს მაღალი ტატრების მთისძირში, მდინარე პოპრადის ნაპირზე, ზღვის დონიდან 672 სიმაღლეზე. 2006 წლის მოსახლეობის აღწერით ქალაქში ცხოვრობდა 55,042 ადამიანი. არის ღირსშესანიშნავი ობიექტები. რეგიონული სატრანსპორტო ცენტრია. ადგილობრივ წარმოებაში მნიშვნელოვან ადგილს იკავებს ხე-ტყის დამზადება. განვითარებულია კვების მრეწველობა, არის ლუდის ქარხანა. პოპრადი სარკინიგზო და საავტომობილო გზების კვანძია. ქალაქის სიახლოვეს მდებარეობს ევროპაში ყველაზე მაღალმთიანი აეროპორტი პოპრად-ტატრები.
არამატერიალური აქტივების ამორტიზაცია

არამატერიალური აქტივების ამორტიზაცია — არამატერიალური აქტივების გეგმაზომიერი შემცირების აღირიცხვა. იქიდან გამომდინარე რომ არამატერიალური აქტივები გრძელვადიან აქტივთა ჯგუფში გადის, მისი მოხმარების ვადის გამო, ამიტომ მის შესაძენად გადახდილი თანხა ჯერ აისახება არამატერიალური აქტივის თვითღირებულების ანგარიშზე (2500) ხოლო შემდეგ ამორტიზაციის აკუმილირებით (2600) მცირდება მისი მნიშვნელობა ბალანსში.

ამორტიზაციის აღრიცხვა
არამატერიალური აქტივების ამორტიზაცია ზუსტად იგივე მეთოდებს მოიცავს, როგორსაც ძირითადი საშუალების ცვეთა.
ისრაფილ ჯინჭარაძე

ისრაფილ ქემალის ძე ჯინჭარაძე (დ. 26 აპრილი, 1916, სოფ. მახინჯაური, ბათუმის ოლქი, რუსეთის იმპერია (ამჟამად ხელვაჩაურის მუნიციპალიტეტი, აჭარა) — გ. 15 ოქტომბერი, 1943) — წითელი არმიის უმცროსი ლეიტენანტი, დიდი სამამულო ომის მონაწილე, საბჭოთა კავშირის გმირი (1944).

ბიოგრაფია
ისრაფილ ქემალის ძე ჯინჭარაძე დაიბადა 1916 წლის 13 აპრილს სოფელ მახინჯაურში (ამჟამად სოფელი ხელვაჩაურის მუნიციპალიტეტში, აჭარაში) გლეხის ოჯახში. მიიღო საშუალო განათლება. 1939 წელს ჯინჭარაძე გაწვეულ იქნა წითელ არმიაში. 1941 წელს დაასრულა ბალაშოვსკის სამხედრო საავიაციო სკოლა. 1943 წლიდან — დიდი სამამულო ომის ფრონტზე. მონაწილეობდა კურსკის ბრძოლაში, ასრულებდა რამდენიმე საბრძოლო გაფრენას დღეში.

1943 წლისთვის უმცროსი ლეიტენანტი ისრაფილ ქემალის ძე ჯინჭარაძე მე-5 საჰაერო არმიის 1-ი მოიერიშე ავიაკორპუსის 266-ე ავიადივიზიის 673-ე მოიერიშე ავიაშენაერთის უფროსი მფრინავი იყო. იმ დროისათვის მან შეასრულა 92 საბრძოლო გაფრენა, დიდი რაოდენობით გაანადგურა მოწინააღმდეგის ცოცხალი ძალა და საბრძოლო ტექნიკა.

1943 წლის 15 ოქტომბერს მოწინააღმდეგის პოზიციების მორიგი ბომბარდირებისას ჯინჭარაძე იქნა ჩამოგდებული და დაიღუპა. დაკრძალულია სოფელ პრავობერეჟნოეში ზემოდნიპროპეტროვსკის რაიონში, დნიპროპეტროვსკი მხარე, უკრაინის სსრ ძმათა სასაფლაოზე.

1944 წლის 4 თებერვალს სსრკ-ს უმაღლესი საბჭოს ბრძანებულებით „საბრძოლო დავალებების სამაგალითო შესრულებისთვის ფრონტზე გერმანელი დამპყრობლების წინააღმდეგ ბრძოლისას და ამ დროს გამოვლენილი სიმამაცისა და გმირობისათვის“ სიკვდილის შემდეგ მიენიჭა საბჭოთა კავშირის გმირის მაღალი წოდება, ასევე დაჯილდოებულ იქნა: ლენინის ორდენით, სამამულო ომის 1-ი ხარისხის ორდენით და წითელი ვარსკვლავის ორდენით.

ჯინჭარაძის ბიუსტი დგას მის მშობლიურ სოფელში, მის სახელს ატარებს ამავე სოფლის სკოლა, ქუჩა და მოედანი. ასევე ჯინჭარაძის პატივსაცემად მის სახელს ატარებს ქუჩა ქალაქ ბათუმში.
სენტ-ჰელენზი

სენტ-ჰელენზი ( კაუიცის ხალხთა შორის ცნობილია როგორც ლავეტლატლა, ხოლო ლუვიტის სახელით ცნობილია კლიკიტატებს შორის) — აქტიური სტრატოვულკანი, აშშ-ში, ვაშინგტონის შტატში. მდებარეობს ქალაქ სიეტლიდან სამხრეთით, 154 კმ-ში, ხოლო ქალაქ პორტლენდიდან ჩრდილო-აღმოსავლეთით, 80 კმ-ში. სახელი ეწოდა ბრიტანელი დიპლომატის ბარონ სენტ-ჰელენზის პატივსაცემად, რომელიც იყო მოგზაურის ჯორჯ ვანკუვერის მეგობარი, რომელმაც საუკუნის ბოლოს აწარმოა ამ რაიონის კვლევა.

სწორედ, ვანკუვერის ინიციატივით ეწოდა ვულკანს ბრიტანელი დიპლომატის სახელი. სენტ-ჰელენზი მდებარეობს კასკადოვან ქედზე, რომელიც წარმოადგენს კასკადოვანი ვულკანური ჯაჭვის ნაწილს. ცნობილია ვულკანური ფერფლითა და პიროკლასტური ნაკადებით. ვულკანის სიმაღლეა 2550 მ, ხოლო შეფარდებითი სიმაღლე 1404 მ აღწევს.

ყველაზე სასიკვდილო და ეკონომიკურად გამანადგურებელი ვულკანური მოვლენა ამერიკის შეერთებულ შტატებში სწორედ ვულკან სენტ-ჰელენზის სახელთანაა დაკავშირებული. კატასტროფული ამოფრქვევა მოხდა 1980 წლის 18 მაისს, რომლის შედეგად დაიღუპა 57 ადამიანი, დაინგრა 250 სახლ-კარი, 47 ხიდი, რკინიგზის 24 კილომეტრიანი და გზატკეცილის 298 კილომეტრიანი მონაკვეთი.

გარდა ამისა, ათასობით ცხოველი დაიღუპა. გვერდითი აფეთქების შედეგად, დაახლოებით 500 კმ² ფართობზე ამოგლეჯილი იყო ხეები. რიხტერის 5.1 სკალით მომხდარ მიწისძვრას მოჰყვა ვულკანის ამოფრქვევა, რომლის შედეგად ვულკანის სიმაღლე 2950 მ-იდან დაეცა ამჟამინდელ 2550 მ ნიშნულამდე. მიწისძვრას თან ახლდა მასიური ნამტვრევებიანი მეწყერი, რომლის მოცულობამ 2,9 კმ³ შეადგინა.

1982 წლის 27 აგვისტოს, რონალდ რეიგანის ინიციატივით 1980 წელს მომხდარ ამოფრქვევასთან დაკავშირებით ვულკანის გარშემო შეიქმნა სენტ-ჰელენზის ეროვნული ვულკანური მონუმენტი, რომლის ფართობია 445 კმ².

ისევე როგორც კასკადოვანი მთების სხვა ვულკანები სენტ-ჰელენზიც დიდი ვულკანური კონუსია, რომელიც აგებულია ლავური ქანებით, პემზითა და სხვა. გვხვდება აგრეთვე ბაზალტებისა და ანდეზიტების ფენები. სენტ-ჰელენზი 1980 წლის ამოფრქვევის შედეგად ნაწილობრივ დაინგრა. ამოფრქვევები ხდებოდა 1986 წლამდე, ხოლო ვულკანური გუმბათი დროგამოშვებით ზრდას განიცდიდა კრატერში. სეისმურ აქტიურობას ადგილი ჰქონდა აგრეთვე 1989-1991 წწ. და 1995-1998 წწ. შორის. პირველი ასვლა განახორციელა ტომას დრაიერმა 1853 წელს.
ინვესტიცია

ინვესტიცია ( - შემოსვა) — კაპიტალის დაბანდება ეკონომიკურ საქმიანობაში მოგებისა და სოციალური ეფექტის მიღების მიზნით.

ინვესტიციების უმრავლესობა წარმოადგენს ფინანსურ უფლებებს (ფინანსური ინვესტიციები). არსებობს ასევე მატერიალური სახის ინვესტიციები (რეალური ინვესტიციები), უძრავ ქონებაში და თეზავრაციის ობიექტებში.

ბუღალტრული ანგარიშები
ძირითადი ანგარიშები:

დამატებითი ანგარიშები:

ბუღალტრული გატარებები
ინვესტიციების შეძენა:
დ. 1300 - მოკლევადიანი ინვესტიციები
ან
დ. 2400 - გრძელვადიანი ინვესტიციები
კ. 1110/1210 - ფული
ინვესტიციების გაყიდვა:
დ. 1110/1210 - ფული
კ. 1300 - მოკლევადიანი ინვესტიციები
ან
კ. 2400 - გრძელვადიანი ინვესტიციები
და
კ. 8196 - შემოსავალი ინვესტიციების გაყიდვიდან
ან
დ. 8296 - ზარალი ინვესტიციების გაყიდვიდან
ინვესტიციების გადაფასება:
მოკლევადიანი ინვესტიციის აფასება აფასება
დ. 1315 - ვაჭრობისთვის გამიზნული ინვესტიციები
კ. 8195 - შემოსავალი ინვესტიციების ღირებულების ცვლილებიდან
მოკლევადიანი ინვესტიციის აფასება ჩამოფასება
დ. 8295 - ზარალი ინვესტიციების ღირებულების გაუფასურებიდან
კ. 1315 - ვაჭრობისთვის გამიზნული ინვესტიციები
გრძელევადიანი ინვესტიციის აფასება აფასება
დ. 1315 - ვაჭრობისთვის გამიზნული ინვესტიციები
კ. 5495 - ინვესტიციების გადაფასების რეზერვი
გრძელევადიანი ინვესტიციის აფასება ჩამოფასება
დ. 8295 - ზარალი ინვესტიციების ღირებულების გაუფასურებიდან
კ. 1315 - ვაჭრობისთვის გამიზნული ინვესტიციები
ინვესტიციების რეკლასიფიკაცია:
დ. 2418 - გასაყიდად რეკლასიფიცირებული გრძელვადიანი ინვესტიციები
კ. 2400 - გრძელვადიანი ინვესტიციები
Von (ალბომი)

(, იმედი) — ისლანდიური პოსტ-როკ ჯგუფ -ის სადებიუტო სტუდიური ალბომი. იგი გამოვიდა 1997 წელს.

ალბომის ჩაწერამ ხანგრძლივი პერიოდი მოიცვა და შედეგად მიღებული ჩანაწერი განსხვავდება თავდაპირველი ვერსიებისგან. ჯგუფს ჰქონდა გადაწყვეტილი საბოლოო ვერსიაზე უარის თქმა და ყველაფერის ხელმეორედ დაწყება, მაგრამ საბოლოოდ დათანხმდა არსებული ვარიანტის გამოცემაზე. ვინაიდან სტუდია დაქირავებული იყო და ჯგუფმა გადააჭარბა დროის მოცემულ ზღვარს, სანაცვლოდ მისმა წევრებმა შეღებეს სტუდიის კედლები.

სიმღერების სია
ქართული თარგმანები არ არის ოფიციალური, ისევე, როგორც ინგლისურენოვანი, რაც მითითებულია ორიგინალურ ინგლისურენოვან სტატიაში.